ان اوقات کے ماسوا بھی وہ آنحضرت صلی اللہ علیہ وسلم کے احکام کی تعمیل کے لیے حاضر رہتے تھے ، ایک مرتبہ حضرت انسؓ بن مالک آپ کے کاموں سے فارغ ہوکر گھر روانہ ہوئے ،دوپہر کا وقت تھا لڑکے کھیل رہے تھے حضرت انسؓ بن مالک بھی کھڑے ہوکر تماشا دیکھنے لگے ، اتنے میں آنحضرتﷺ ادھر تشریف لائے لڑکوں نے دور سے دیکھ کر حضرت انسؓ سے کہا کہ رسول اللہ ﷺ آ رہے ہیں،آنحضرتﷺ نے حضرت انسؓ کا ہاتھ پکڑ کر کسی کام کے لیے بھیج دیا اور خود ایک دیوار کے سایہ تشریف فرما رہے ،حضرت انسؓ کو دیر ہو گئی تھی گھر گئے تو ام سلیمؓ نے پوچھا آج دیر کہا ں لگائی ، انھوں نے کہا رسول اللہ ﷺ کے ایک کام سے گیا تھا وہ بہانہ سمجھیں اور پوچھا کام کیا تھا ؟
Entity: مالک — Type: /person